Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 186/13/8802	Košice I, 17.7.2013
EEČ : 2-63-167-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	v Košiciach a inde od februára 2013 doposiaľ neplnil pravidelne svoju vyživovaciu povinnosť k dcére mal. XXXXX., nar. XXXXX, hoci táto povinnosť mu vyplýva z rozsudku Okresného súdu XXXXX I pod sp. zn. XXXXX z XXXXX, ktorý nadobudol právoplatnosť dňa XXXXX podľa ktorého je povinný platiť na dcéru sumu vo výške 200 EUR, vždy do 15. dňa v mesiaci vopred, čím takto dlhoval matke oprávnenej osoby - XXXXX - sumu vo výške 1200 EUR,

lebo zanikla trestnosť činu

Odôvodnenie:
Uznesením povereného príslušníka  Obvodného oddelenia PZ XXXXX - Dargovských hrdinov, sp. zn. ČVS: ORP-XXXXX z XXXXX bolo začaté trestné stíhanie a dňa 04.06.2013  vznesené obvinenie XXXXX  pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že 

-	v Košiciach a inde od februára 2013 doposiaľ neplnil pravidelne svoju vyživovaciu povinnosť k dcére mal. XXXXX, nar. XXXXX, hoci táto povinnosť mu vyplýva z rozsudku Okresného súdu XXXXX I pod sp. zn. XXXXX z XXXXX, ktorý nadobudol právoplatnosť dňa XXXXX podľa ktorého je povinný platiť na dcéru sumu vo výške 200 EUR, vždy do 15. dňa v mesiaci vopred, čím takto dlhoval matke oprávnenej osoby - XXXXX - sumu vo výške 1200 EUR,

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

Poškodená XXXXX vypovedala, že obvinený jej zaslal sumu 200 EUR dňa 19.02.2013, sumu 200 EUR dňa 08.04.2013, pričom týmto vyrovnal dlh k januáru 2013. Ďalej  sa v spise nachádza poukážka z 19.06.2013, na sumu 200 EUR a poukážka z 09.07.2013, na sumu 1200 EUR. 
Poškodená poverenej príslušníčke potvrdila, že celý dlh, do konca júla 2013 jej bol uhradený a obvinený nedlhuje na výživnom žiadnu sumu. (záznam na č.l. 23 spisu)

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať do   troch dní od jeho oznámenia na tunajšiu prokuratúru, o ktorej rozhodne Krajská prokuratúra v Košiciach.
Sťažnosť má odkladný účinok

JUDr. Ľuboš Kmec
prokurátor